joelniklaus/EU_Wikipedias huggingface dataset:
Ματέις ντε Λιχτ

O Ματέις ντε Λιχτ (Matthijs de Ligt, 12 Αυγούστου 1999) είναι Ολλανδός ποδοσφαιριστής ο οποίος αγωνίζεται στη Μπάγερν Μονάχου και στην Εθνική Ολλανδίας στη θέση του κεντρικού αμυντικού.

Καριέρα

Σε συλλόγους
Από την παιδική του ηλικία αγωνίζεται στην ομάδα νέων του Άγιαξ και το 2016 ξεκίνησε να παίζει στον Γιονγκ Άγιαξ. Από το 2017 έως το 2019 ήταν παίκτης και αρχηγός του Άγιαξ, με τον οποίο έφτασε στον τελικό του Γιουρόπα Λιγκ. Τον Δεκέμβριο του 2018 κέρδισε το βραβείο Golden Boy. Στις 18 Ιουλίου του 2019 υπέγραψε στη Γιουβέντους. Τον Ιούλιο του 2022 αποκτήθηκε από την Μπάγερν Μονάχου.

Στην εθνική ομάδα
Έκανε το ντεμπούτο του με την Εθνική Ολλανδίας τον Μάρτιο του 2017, στον αγώνα για τα προκριματικά του Μουντιάλ του 2018 ενάντια στη Βουλγαρία. Τον Μάρτιο του 2019 πέτυχε το πρώτο του γκολ με την ομάδα, στον αγώνα με τη Γερμανία για τα προκριματικά του Euro 2020.

Παραπομπές 

Ολλανδοί ποδοσφαιριστές
Ποδοσφαιριστές Εθνικής Ολλανδίας
Ποδοσφαιριστές Γιουβέντους
Ποδοσφαιριστές ΑΦΚ Άγιαξ
Ποδοσφαιριστές Έρεντιβιζι
Αμυντικοί ποδοσφαιριστές
Ολλανδοί ποδοσφαιριστές στο εξωτερικό
Ποδοσφαιριστές Ευρωπαϊκού Πρωταθλήματος 2020
Σοφικό Έβρου

Για συνώνυμο οικισμό στην Ελλάδα δείτε το λήμμα: Σοφικό Κορινθίας

Το Σοφικό είναι πεδινό χωριό που βρίσκεται στην περιφερειακή ενότητα Έβρου σε υψόμετρο 50 μέτρα. Είναι κτισμένο ανατολικά από την ΕΟ Αρδανίου - Ορεστιάδας, σε απόσταση 5 χλμ. δυτικά από τον Έβρο τα σύνορα με την Τουρκία. Απέχει 12 χλμ. ΒΔ. του Διδυμότειχου και 106 χλμ. ΒΑ. της Αλεξανδρούπολης. Ως οικισμός αναφέρεται επίσημα το 1924  στο ΦΕΚ 194Α-14/08/1924 να προσαρτάται στην τότε κοινότητα Θουρίου. Το 1961 προσαρτήθηκαν οι ΄καταργούμενοι οικισμοί Νέο Κωστή και Νέο Λιλή. Σύμφωνα με το Πρόγραμμα «Καλλικράτης» αποτελεί την τοπική κοινότητα Σοφικού που ανήκει στη δημοτική ενότητα Διδυμοτείχου του δήμου Διδυμοτείχου και σύμφωνα με την απογραφή 2011 έχει πληθυσμό 795 κατοίκους.

Προσωπικότητες 

 Στεφανία Λυμπερακάκη (2002), τραγουδίστρια

  Παύλος Σταματόπουλος παρουσιαστής

Εξωτερικοί σύνδεσμοι 

 Ιστορία  Σοφικού από τον ιστότοπο http://sofiko-evrou.blogspot.com

Παραπομπές

Χωριά του νομού Έβρου
Δήμος Διδυμοτείχου
Μοχαμάντ Χασίμ Χαν

Ο Σαρντάρ Μοχαμάντ Χασίμ Χαν (1884 – 26 Οκτωβρίου 1953) ήταν πολιτικό πρόσωπο του Αφγανιστάν.

Βιογραφικά στοιχεία 
Ήταν ο μικρότερος αδελφός του βασιλιά Μοχάμεντ Ναντίρ Σαχ και ο μεγαλύτερος αδελφός των Σαρντάρ Σαχ Μαχμούντ Χαν και Σαρντάρ Σαχ Βαλί Χαν. Αρχικά, υπήρξε κυβερνήτης της Τζαλαλαμπάντ (1919-20), της Ανατολικής Επαρχίας (1920-21), προσωρινός Υπουργός Πολέμου το 1922 και πρέσβης στη Σοβιετική Ένωση από το 1924 έως το 1926. Ως πρωθυπουργός ο Χασίμ εφάρμοσε πολιτικές που είχαν ήδη σχεδιαστεί από τους αδελφούς του. Οι εσωτερικοί στόχοι της νέας αφγανικής κυβέρνησης επικεντρώθηκαν στην ενίσχυση του στρατού και στην στήριξη της οικονομίας, συμπεριλαμβανομένων των μεταφορών και των επικοινωνιών. Και οι δύο στόχοι απαιτούσαν την ύπαρξη εξωτερικής βοήθειας. Προτιμώντας να μην στηριχθεί στη Σοβιετική Ένωση ή τη Βρετανία, ο Χασίμ στράφηκε στη Γερμανία. Μέχρι το 1935 Γερμανοί εμπειρογνώμονες και επιχειρηματίες είχαν στήσει εργοστάσια και υδροηλεκτρικά έργα κατόπιν πρόσκλησης της αφγανικής κυβέρνησης. Μικρότερα ποσά βοήθειας προσφέρθηκαν επίσης από την Ιαπωνία και την Ιταλία. Κυβέρνησε το Αφγανιστάν ως Βασιλικός Πρωθυπουργός από την 1η Νοεμβρίου 1929 μέχρι τις 9 Μαΐου 1946. 

Κατά τη διάρκεια των πολέμων, αντιμετώπισε σφοδρή αντιπολίτευση ως αποτέλεσμα της στάσης του στο διαρκές πολιτικό ζήτημα της παράδοσης ή της αντίστασης στους Βρετανούς. Η απόφαση απομάκρυνσης των ατόμων των παροικιών από τις χώρες του Άξονα από το Αφγανιστάν ήταν ιδιαίτερα μη δημοφιλής και τον Οκτώβριο του 1941 ο Ιταλός πρέσβης στην Καμπούλ ανέφερε στο Υπουργείο Εξωτερικών Υποθέσεων της Ρώμης ότι «θα διακόψει το έργο του για να σώσει όχι μόνο τις εντυπώσεις αλλά και τη ζωή του».

Παραπομπές

Εξωτερικοί σύνδεσμοι 
 Rulers.org 

Πρωθυπουργοί του Αφγανιστάν
Κόφι Αμπονσά

Ο Κόφι Τζον Αμπονσά (αγγλικά:Kofi John Amponsah, 23 Απριλίου 1978, Ακρά) είναι Γκανέζος παλαίμαχος διεθνής ποδοσφαιριστής, ο οποίος αγωνιζόταν ως αμυντικός.

Σταδιοδρομία σε συλλόγους 
Αγωνίστηκε στη χώρα του με τη Γκρέιτ Μαρίνερς, πριν περάσει δέκα χρόνια στο ελληνικό ποδόσφαιρο, όπου αγωνίστηκε στον Πανελευσινιακό, στον Ολυμπιακό, στον ΠΑΟΚ, στην ΑΕΚ, στο Αιγάλεω και στον Απόλλωνα Καλαμαριάς και στη συνέχεια αγωνίστηκε στην Κύπρο για την Ένωσις Νέων Παραλιμνίου.

Διεθνής σταδιοδρομία 
Ο Αμπονσά ήταν μέλος της Εθνικής Γκάνας στο Κύπελλο Εθνών Αφρικής 2002, η οποία αποκλείστηκε στα προημιτελικά χάνοντας από τη Νιγηρία, έχοντας τερματίσει στη δεύτερη θέση του Β΄ Ομίλου.

Τίτλοι 

 Ολυμπιακός: (1) Superleague 1999-00 
 ΠΑΟΚ: (2) Κύπελλο 2000-01, Κύπελλο 2002-03

Παραπομπές

Εξωτερικοί σύνδεσμοι 

   
 Προφίλ στο Transfermarkt.com 

Γκανέζοι ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Γκάνας ανδρών U20
Ποδοσφαιριστές Εθνικής Γκάνας
Ποδοσφαιριστές Κυπέλλου Εθνών Αφρικής 2002
Ποδοσφαιριστές Πανελευσινιακού
Ξένοι ποδοσφαιριστές στην Ελλάδα
Ποδοσφαιριστές Σούπερ Λιγκ Ελλάδας
Ποδοσφαιριστές Ολυμπιακού Πειραιώς
Ποδοσφαιριστές ΠΑΟΚ
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Αιγάλεω Α.Ο.
Ποδοσφαιριστές Απόλλων Καλαμαριάς
Ποδοσφαιριστές Ένωσις Νέων Παραλιμνίου
Ξένοι ποδοσφαιριστές στην Κύπρο
Ποδοσφαιριστές Α΄ κατηγορίας Κύπρου
Γκεταχοβίτ

Το Γκεταχοβίτ (αρμενικά: , έως το 1978 γνωστό ως Ταλά) είναι αγροτική κοινότητα του μαρζ του Ταβούς, στην Αρμενία. Το 2008, αριθμούσε  κατοίκους.

Παραπομπές 

Αγροτικές κοινότητες του Ταβούς
Χωριά της Αρμενίας
Δόξα Έβρου

Για συνώνυμα τοπωνύμια στην Ελλάδα δείτε: Δόξα (τοπωνύμια)

Η Δόξα είναι πεδινό χωριό της περιφερειακής ενότητας Έβρου σε υψόμετρο 120 μέτρα.

Γεωγραφία - Ιστορία 
Η Δόξα βρίσκεται στον βόρειο Έβρο προς τα σύνορα με τη Βουλγαρία και βόρεια του Ερυθροπόταμου. Απέχει 27 χλμ. ΒΔ. από το Διδυμότειχο και 29 χλμ. Δ. από την Ορεστιάδα. Στην περιοχή υπάρχουν ευρήματα ύπαρξης ρωμαϊκού οικισμού που μαρτυρούν κατοίκησή της από τους Ελληνιστικούς χρόνους. Ως οικισμός αναφέρεται επίσημα το 1928 με το παλιό του όνομα Μεγάλη Τραύα, οι ντόπιοι την αναφέρουν ως Μεγάλη Τράβα, να προσαρτάται στην τότε  κοινότητα Ελαφοχωρίου. Το 1954 με το ΦΕΚ 188Α - 19/08/1954 μετονομάστηκε σε Δόξα. Σύμφωνα με το Πρόγραμμα «Καλλικράτης» αποτελεί την τοπική κοινότητα Δόξης που ανήκει στη δημοτική ενότητα Μεταξάδων του δήμου Διδυμοτείχου και σύμφωνα με την απογραφή 2011 έχει πληθυσμό 410 κατοίκους.

Παραπομπές 

Χωριά του νομού Έβρου
Δήμος Διδυμοτείχου
Ναρόντναγια Βόλια

Η Ναρόντναγια Βόλια (κυριολεκτικά: Λαϊκή Βούληση) ήταν μια επαναστατική  οργάνωση του 19ου αιώνα στη Ρωσική Αυτοκρατορία, η οποία δολοφονούσε κυβερνητικούς αξιωματούχους στην προσπάθεια της να προωθήσει μεταρρυθμίσεις στη χώρα. Η οργάνωση δήλωσε ότι είναι ένα λαϊκό κίνημα που διαδέχθηκε το κίνημα των Ναρόντνικων. Τα μέλη της Ναρόντναγια Βόλια ήταν πρωτίστως νέοι, επαναστατικοί σοσιαλιστές και διανοούμενοι που πίστευαν στην αποτελεσματικότητα της τρομοκρατίας. Η Ναρόντναγια Βόλια εμφανίστηκε το φθινόπωρο του 1879 από τη διάσπαση μιας παλαιότερης επαναστατικής οργάνωσης που ονομαζόταν Ζέμλια ι Βόλια ("Γη και Ελευθερία").

Η Ναρόντναγια Βόλια βασιζόταν σε ένα δίκτυο παράνομων, ημιανεξάρτητων τοπικών ομάδων τις οποίες συντόνιζε  Εκτελεστική Επιτροπή. Οι πράξεις επαναστατικής βίας στοχεύανε στην πυροδότηση μιας μαζικής εξέγερσης ενάντια στον τσαρισμό. Η πιο γνωστή της ενέργεια ήταν η επιτυχημένη δολοφονία του Τσάρου Αλέξανδρου Β' τον Μάρτιο του 1881.

Η χρήση τρομοκρατίας από μυστικές ομάδες για να αποσταθεροποιηθεί βίαια η Ρωσική Αυτοκρατορία δικαιολογήθηκε ως μέσο πίεσης προς την κυβέρνηση για μεταρρύθμιση η οποία θα προκαλέσει μια τεράστια εξέγερση. Η ομάδα ανέπτυξε ιδέες - όπως η στοχοθετημένη δολοφονία των «ηγετών της καταπίεσης» - που θα αποτελούσαν το χαρακτηριστικό γνώρισμα της επακόλουθης βίας από μικρές ομάδες.

Ένα μεγάλο μέρος της φιλοσοφίας της οργάνωσης εμπνεύστηκε από τον Σεργκέι Νετσάγιεφ και την «προπαγάνδα από την πράξη». Η ομάδα χρησίμευσε ως έμπνευση και πρόδρομος για άλλες  σοσιαλιστικές και αναρχικές επαναστατικές οργανώσεις που ακολούθησαν, συμπεριλαμβανομένου ιδίως του Ρωσικού Σοσιαλιστικού Επαναστατικού Κόμματος (PSR).

Ρωσική Αυτοκρατορία
Το Φάντασμα της Όπερας (ταινία)

Το Φάντασμα της Όπερας είναι ταινία τρόμου (θρίλερ) βασισμένη στην ομώνυμη νουβέλα του Γκαστόν Λερού. Η ταινία γυρίστηκε το 1925 από τα στούντιο της Universal και έχει διάρκεια 107 λεπτά. Η ταινία, αφού δέχτηκε άσχημες κριτικές όταν πρωτοκυκλοφόρησε, βγήκε με δεύτερη έκδοση και προηγουμένως πολλές σκηνές αφαιρέθηκαν. Κυκλοφόρησε στις 25 Νοεμβρίου 1925.

Το 1929 η ταινία επεξεργάστηκε ξανά και αυτή την φορά προστέθηκαν νέες σκηνές με τους ίδιους ηθοποιούς, αλλά με ήχο. Επειδή όμως ο Λον Τσάνεϊ (που έπαιζε το φάντασμα στην ταινία) είχε συμβόλαιο με την Metro-Goldwyn-Mayer, όχι μόνο δεν μπορούσε να παίξει στην νέα έκδοση της ταινίας, αλλά η Universal δεν είχε το δικαίωμα ούτε καν να βάλει διάλογο στις σκηνές που έπαιζε ο Τσάνεϊ. Έτσι η τρίτη έκδοση της ταινίας ήταν μισή βουβή και μισή με ήχο. 

Από τις τρεις εκδόσεις της ταινίας σήμερα επιβιώνει μονάχα η δεύτερη, ενώ οι άλλες δυο έχουν χαθεί.

Παραπομπές 

Ταινίες του 1925
Ταινίες παραγωγής Universal Pictures
Αμερικανικές ταινίες τρόμου
Αμερικανικές ασπρόμαυρες ταινίες
Βωβές ταινίες
Αμερικανικές ταινίες
Λονδίνο Μετά τα Μεσάνυχτα

Το Λονδίνο Μετά τα Μεσάνυχτα (γνωστό και ως Ο Υπνωτιστής στην Μεγάλη Βρετανία) είναι Αμερικάνικη ταινία μυστηρίου με κάποιες δόσεις τρόμου του 1927, σκηνοθετημένο από τον Τοντ Μπράουνινγκ, όπου πρωταγωνιστεί ο Λον Τσάνεϊ με τους Μαρσελίν Ντέι, Κόνραντ Νάγκελ, Χένρι Μ. Ουόλθολ και Πόλλι Μόργκαν. Η ταινία ήταν βασισμένη σε ένα διήγημα (ο Υπνωτιστής) επίσης γραμμένο από τον Μπράουνινγκ. Το τελευταίο γνωστό αντίγραφο της ταινίας καταστράφηκε στην φωτιά στα στούντιο της Metro Goldwyn Mayer το 1965, ενώ το 2002 η Turner Classic Movies πρόβαλε μια νέα έκδοση της ταινίας βασισμένη σε φωτογραφίες που τραβήχτηκαν κατά την διάρκεια της παραγωγής.

Εναλλακτικές
Εάν κάποιος θέλει να δει πως ήταν η ταινία έχει προς το παρόν  δύο επιλογές: η πρώτη ειναι να δει την αναδημιουργία της  Turner Classic films, η οποία έγινε από φωτογραφιες παραγωγής της ταινίας. Η δεύτερη είναι να δει την άλλη αναδημιουργία της ταινίας The mark of the vampire με τον Μπέλ Λουγκόζι.

Η αφίσα
Πριν μερικά χρόνια στο Ντάλας της Αμερικής πωλήθηκε μία διαφημιστική άφησα της ταινίας για 478,000 Δολλάρια κάνοντας την ποιο ακριβή αφίσα ταινίας που έχει πωληθει σε δημόσια δημοπρασία

Παραπομπές 

Ταινίες του 1927
Ταινίες του 2002
Αμερικανικές ταινίες
Αμερικανικές ασπρόμαυρες ταινίες
Μπαράντλα

Το σπήλαιο Μπαράντλα (ουγγρικά και σλοβακικά: Baradla) βρίσκεται στο Εθνικό Πάρκο Αγκτελέκ της Ουγγαρίας. Είναι μέρος του συστήματος σπηλαίων Μπαράντλα - Ντόμιτσα.

Το σπήλαιο παρουσιάζει μεγάλη ποικιλία από διαφορετικούς σχηματισμούς και σταλακτίτες. Μάλιστα, μέσα στο σπήλαιο βρίσκεται και μια αίθουσα συναυλιών, όπου συχνά πραγματοποιούνται συναυλίες κάθε είδους μουσικής. Η αίθουσα είναι εξοπλισμένη με μια σκηνή, στο φόντο της οποίας βρίσκεται ένα πέτρωμα σταλακτίτη, το οποίο επισημαίνεται με εξελιγμένο φωτισμό. Κατά τη διάρκεια των ξεναγήσεων, η αίθουσα συναυλιών είναι μεταξύ των χώρων που παρουσιάζονται στη ξενάγηση.

Στο παρελθόν, τμήματα του σπηλαίου ήταν πλωτά, αλλά σήμερα αυτό έχει πλέον καταστεί αδύνατων λόγω ανεπαρκών επιπέδων νερού. Κοντά στο Γιόσβαφο βρίσκεται ένας από τους μεγαλύτερους σταλακτίτες σε όλο το κόσμο.

Τοποθεσία 
Το σπήλαιο βρίσκεται στη βορειοανατολική Ουγγαρία στο νομό Μπορσόντ-Αμπαούι-Ζεμπλέν. Οι κύριες είσοδοι προς την σπηλιά βρίσκονται στο Αγκτελέκ και το Γιόσβαφο. Ορισμένα τμήματα του σπηλαίου εκτείνονται στο έδαφος τηςΣλοβακίας. Μαζί με το σπήλαιο της Ντόμιτσα, το οποίο αποτελεί μέρος της Σλοβακίας, αποτελεί το σύστημα σταλακτιτικών σπηλιών Μπαράντλα-Ντόμιτσα, το οποίο αποτελεί Μνημείο Παγκόσμιας Κληρονομιάς της Ουνέσκο. Το σπήλαιο αναγνωρίστηκε ως μνημείο παγκόσμιας κληρονομιάς στην 19η συνεδρίαση, το 1995, ενώ επεκτάσεις έγιναν το 2000 και 2008.

Επίσκεψη 
Υπάρχουν διάφορες επιλογές περιήγησης στα αξιοθέατα της σπηλιάς. Συγκεκριμένα, υπάρχουν τέσσερις διαθέσιμες διάρκειες ξεναγήσεως, οι οποίες διαρκούν 1, 2, 5 και 7 ώρες αντίστοιχα. Οι μακριές περιηγήσεις είναι αυτές των 5 και 7 ωρών. Οι επισκέπτες είναι εξοπλισμένοι με λαμπτήρες για το σκοπό αυτό. Για τις μεγάλες περιηγήσεις θα πρέπει να γίνει προκαταχώρηση. Ειδικά κατά τη διάρκεια των μεγάλων περιηγήσεων, ο επισκέπτης συνιστάται να έχει θερμά ρούχα, καθώς η θερμοκρασία εντός του σπηλαίου δεν ξεπερνά τους + 10 °C. Οι περιηγήσεις στα αξιοθέατα δεν οδηγούν στα σλοβακικά τμήματα της σπηλιάς.

Εξωτερικοί σύνδεσμοι 

 Επίσημη ιστοσελίδα του φυσικού πάρκου και της σπηλιάς με δυνατότητα εγγραφής 
 Γερμανόφωνη σελίδα για την Ουγγαρία με σελίδα για το εθνικό πάρκο Αγκτελέκ και το σπήλαιο Μπαράντλα 

Σπήλαια στην Ευρώπη
Γεωγραφία της Ουγγαρίας
Γεωγραφία της Σλοβακίας
Μικρή Δοξιπάρα Έβρου

Η Μικρή Δοξιπάρα είναι ημιορεινό χωριό της περιφερειακής ενότητας Έβρου σε υψόμετρο 180 μέτρα.

Γεωγραφία - Ιστορία
Η Μικρή Δοξιπάρα βρίσκεται στον βόρειο Έβρο, προς τα σύνορα με τη  μεθοριακή γραμμή της Ελλάδας με τη Βουλγαρία και απέχει 27,5 χλμ. δυτικά από την Ορεστιάδα. Σε τοποθεσία, νοτιοδυτικά του χωριού και ανάμεσα στα χωριά Ζώνη (ΝΔ.) και Χελιδόνα (Ν.), υπάρχει τούμπα - τύμβος διαμέτρου 60 μέτρων και ύψους 7,5 που κατασκευάστηκε σταδιακά, στις αρχές του 2ου αιω. επάνω σε φυσικό ύψωμα, ώστε ο τύμβος να είναι ορατός από μακριά και βρισκόταν στο δρόμο που ένωνε την Αδριανούπολη με τη Φιλιππούπολη. Σε αυτόν ενταφιάστηκαν, μετά από καύση, τέσσερα μέλη μιας πλούσιας οικογένειας γαιοκτημόνων και δίπλα τα κτερίσματά τους, πέντε άμαξες που τους μετέφεραν στην περιοχή του τύμβου, τα υποζύγιά τους και πέντε ακόμη άλογα. Η περιοχή από το 2011 έχει κηρυχθεί αρχαιολογικός χώρος με την ονομασία Τύμβος Μικρής Δοξιπάρας - Ζώνης.

Ονομασία - Διοικητικά 
Ως οικισμός αναφέρεται επίσημα το 1924 στο ΦΕΚ 194Α-14/08/1924 να προσαρτάται στην τότε κοινότητα Ζώνης. Σύμφωνα με το Πρόγραμμα «Καλλικράτης», μαζί με τη Ζώνη και τη Χελιδόνα αποτελούν την τοπική κοινότητα Ζώνης που ανήκει στη δημοτική ενότητα Κυπρίνου του δήμου Ορεστιάδας και σύμφωνα με την απογραφή 2011 έχει πληθυσμό 209 κατοίκους.

Εξωτερικοί σύνδεσμοι 

 Μικρή Δοξιπάρα-Ζώνη από τον ιστότοπο Οδυσσεύς του Υπουργείου Πολιτισμού

Παραπομπές 

Χωριά του νομού Έβρου
Δήμος Ορεστιάδας
Εθνική Τουρκίας U20 (καλαθοσφαίριση γυναικών)

Η εθνική ομάδα καλαθοσφαίρισης γυναικών U20 της Τουρκίας είναι το συγκρότημα που αντιπροσωπεύει τη χώρα της Τουρκίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 20 ετών. Είναι επίσης γνωστή ως Εθνική Τουρκίας Νέων Γυναικών. Βρίσκεται υπό τη δικαιοδοσία της Τουρκικής Ομοσπονδίας Καλαθοσφαίρισης (Türkiye Basketbol Federasyonu, TBF).

Κατατάξεις σε διεθνείς διοργανώσεις 

 Πορεία σε Ευρωπαϊκά Πρωταθλήματα U20 (Division A)
Ακολουθούν οι τελικές θέσεις κατάταξης της Εθνικής Ομάδας της Τουρκίας σε Ευρωπαϊκά Πρωταθλήματα U20 (Νέων Γυναικών) επιπέδου Α:

 Πορεία σε Ευρωπαϊκά Πρωταθλήματα U20 (Division B)
Ακολουθούν οι τελικές θέσεις κατάταξης της Εθνικής Ομάδας της Τουρκίας σε Ευρωπαϊκά Πρωταθλήματα U20 (Νέων Γυναικών) επιπέδου Β:

Δείτε επίσης 

 Εθνική Τουρκίας (καλαθοσφαίριση γυναικών)
 Εθνική Τουρκίας U18 (καλαθοσφαίριση γυναικών)
 Εθνική Τουρκίας U17 (καλαθοσφαίριση γυναικών)
 Εθνική Τουρκίας U16 (καλαθοσφαίριση γυναικών)

Παραπομπές

Εξωτερικοί σύνδεσμοι 
 Turkey, ιστορικό ανά έτος στον επίσημο ιστότοπο των αρχείων της FIBA. 
 Türkiye Basketbol Federasyonu, επίσημος ιστότοπος. 

Γυναικων U20
Εθνική Τουρκίας U18 (καλαθοσφαίριση γυναικών)

Η εθνική ομάδα καλαθοσφαίρισης γυναικών U18 της Τουρκίας είναι το συγκρότημα που αντιπροσωπεύει τη χώρα της Τουρκίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 18 ετών. Είναι επίσης γνωστή ως Εθνική Τουρκίας Νεανίδων. Βρίσκεται υπό τη δικαιοδοσία της Τουρκικής Ομοσπονδίας Καλαθοσφαίρισης (Türkiye Basketbol Federasyonu, TBF).

Κατατάξεις σε διεθνείς διοργανώσεις 

 Πορεία σε Ευρωπαϊκά Πρωταθλήματα U18 (Division A)
Ακολουθούν οι τελικές θέσεις κατάταξης της Εθνικής Ομάδας της Τουρκίας σε Ευρωπαϊκά Πρωταθλήματα U18 (Νεανίδων) επιπέδου Α:

 Πορεία σε Ευρωπαϊκά Πρωταθλήματα U18 (Division B)
Ακολουθούν οι τελικές θέσεις κατάταξης της Εθνικής Ομάδας της Τουρκίας σε Ευρωπαϊκά Πρωταθλήματα U18 (Νεανίδων) επιπέδου Β:

Δείτε επίσης 

 Εθνική Τουρκίας (καλαθοσφαίριση γυναικών)
 Εθνική Τουρκίας U20 (καλαθοσφαίριση γυναικών)
 Εθνική Τουρκίας U17 (καλαθοσφαίριση γυναικών)
 Εθνική Τουρκίας U16 (καλαθοσφαίριση γυναικών)

Παραπομπές

Εξωτερικοί σύνδεσμοι 
 Turkey, ιστορικό ανά έτος στον επίσημο ιστότοπο των αρχείων της FIBA. 
 Türkiye Basketbol Federasyonu, επίσημος ιστότοπος. 

Γυναικων U18
Μεγάλη Δοξιπάρα Έβρου

Η Μεγάλη Δοξιπάρα είναι ημιορεινό χωριό της περιφερειακής ενότητας Έβρου σε υψόμετρο 160 μέτρα.

Γεωγραφία - Ιστορία
Η Μεγάλη Δοξιπάρα βρίσκεται στον βόρειο Έβρο, προς τη  μεθοριακή γραμμή της Ελλάδας με τη Βουλγαρία και απέχει 25,5 χλμ. δυτικά από την Ορεστιάδα. Είναι κτισμένη στην κοιλάδα ανάμεσα στους ποταμούς Άρδα (Β.) και Ερυθροπόταμο  (Ν.) και στα χωριά Μικρή Δοξιπάρα (ΒΔ.), Χανδράς (ΒΑ.) και Δόξα (Ν.). Ως οικισμός αναφέρεται επίσημα το 1924 στο ΦΕΚ 194Α-14/08/1924 να προσαρτάται στην τότε κοινότητα Ζώνης. Σύμφωνα με το Πρόγραμμα «Καλλικράτης» αποτελεί την τοπική κοινότητα Μεγάλης Δοξιπάρας που ανήκει στη δημοτική ενότητα Ορεστιάδας του δήμου Ορεστιάδας και σύμφωνα με την απογραφή 2011 έχει πληθυσμό 302 κατοίκους.

Παραπομπές 

Χωριά του νομού Έβρου
Δήμος Ορεστιάδας
Εθνική Τουρκίας U17 (καλαθοσφαίριση γυναικών)

Η εθνική ομάδα καλαθοσφαίρισης γυναικών U17 της Τουρκίας είναι το συγκρότημα που αντιπροσωπεύει τη χώρα της Τουρκίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 17 ετών. Είναι επίσης γνωστή ως Εθνική Τουρκίας Κορασίδων. Βρίσκεται υπό τη δικαιοδοσία της Τουρκικής Ομοσπονδίας Καλαθοσφαίρισης (Türkiye Basketbol Federasyonu, TBF).

Κατατάξεις σε διεθνείς διοργανώσεις 

 Πορεία σε Παγκόσμια Πρωταθλήματα U17
Ακολουθούν οι τελικές θέσεις κατάταξης της Εθνικής Ομάδας της Τουρκίας σε Παγκόσμια Πρωταθλήματα U17 (Κορασίδων):

Δείτε επίσης 

 Εθνική Τουρκίας (καλαθοσφαίριση γυναικών)
 Εθνική Τουρκίας U20 (καλαθοσφαίριση γυναικών)
 Εθνική Τουρκίας U18 (καλαθοσφαίριση γυναικών)
 Εθνική Τουρκίας U16 (καλαθοσφαίριση γυναικών)

Παραπομπές

Εξωτερικοί σύνδεσμοι 
 Turkey, ιστορικό ανά έτος στον επίσημο ιστότοπο των αρχείων της FIBA. 
 Türkiye Basketbol Federasyonu, επίσημος ιστότοπος. 

Γυναικων U17
Αλέξανδρος Μπούτος

Ο Αλέξανδρος Μπούτος (γεννημένος στις 9 Σεπτεμβρίου 1998 στη Θεσσαλονίκη) είναι Έλληνας επαγγελματίας πετοσφαιριστής. Έχει ύψος 2,02 μ. και αγωνίζεται στη θέση του διαγωνίου.

Καριέρα 
Ο Αλέξανδρος Μπούτος έκανε τα πρώτα του βήματα στην ομάδα του Άρη (2010-14). Στη συνέχεια ακολούθησε ο Ηρακλής (2014-16), ο Περσέας (2016-17) και ο Πήγασος Πολίχνης (2017-18). Τον Ιούνιο του 2018 υπέγραψε στον Π.Α.Ο.Κ. μέχρι το 2022.

Οι διακρίσεις το σε εφηβικό επίπεδο είναι οι εξής: Αναδείχθηκε πρωταθλητής στο Πανελλήνιο πρωτάθλημα Παίδων και φιναλίστ στο Πανελλήνιο πρωτάθλημα Εφήβων με την ομάδα του Ηρακλή (2014-15). Με τον Πήγασο Πολίχνης κατάκτησε το αργυρό μετάλλιο στο Πανελλήνιο Πρωτάθλημα Εφήβων (2017-18). Επίσης έχει διακριθεί στο Παγκόσμιο Πρωτάθλημα Σχολείων (2016).

Διεθνείς συμμετοχές 
Ο Αλέξανδρος Μπούτος είναι διεθνής με την εθνική ομάδα της Ελλάδας Κ22.

Τίτλοι 
 1 Κύπελλο Ελλάδας:
2019

Πηγές 
 Αλέξανδρος Μπούτος
 Επέστρεψε στον ΠΑΟΚ ο Μπούτος

Πετοσφαιριστές ΠΑΟΚ
Κωνσταντίνος Φαρμακίδης

Για άλλες χρήσεις, βλέπε: Φαρμακίδης

Ο Κωνσταντίνος Φαρμακίδης (1903 - 1972) ήταν Έλληνας δικηγόρος με συμμετοχή στην αντίσταση κατά τη διάρκεια της κατοχής.

Βιογραφικά στοιχεία 

Γεννήθηκε στην Πάτρα και ήταν γιος του νομικού συμβούλου του Κράτους, Ιωάννη Φαρμακίδη, και της Αναστασίας Μάρκου, κόρης του Δημητρίου Μάρκου, δικηγόρου και βουλευτού Αχαϊας των Φιλελευθέρων και αδελφής των Ανδρέα Μάρκου, δικηγόρου και πολιτικού, και Ιωάννη Μάρκου, δικηγόρου και προέδρου του δικηγορικού Συλλόγου Πατρών. Σπούδασε νομικά, υπηρέτησε ως αξιωματικός της Στρατιωτικής δικαιοσύνης (1922-1927) και εργάσθηκε ως δικηγόρος στην Πάτρα (1928-1969). Κατά τη διάρκεια της κατοχής διώχθηκε από του Γερμανούς και υπήρξε μέλος της αντιστασιακής οργάνωσης "Κόδρος" του Παναγιώτη (Τάκη) Λυκουρέζου. 

Διετέλεσε δημοτικός σύμβουλος (1934-1967) και πρόεδρος του δημοτικού συμβουλίου του Δήμου Πατρέων (1955-1957 και 1964-1967). Το 1945 διετέλεσε μέλος της εννιαμελούς διοικούσας επιτροπής του Δήμου Πατρέων. Στις εκλογές του 1964 κατήλθε ως ανεξάρτητος υποψήφιος για τον δημαρχιακό θώκο συγκεντρώνοντας 28,10% και καταλαμβάνοντας την τρίτη θέση. Λόγω της τότε νομοθεσίας, σύμφωνα με την οποία ο δήμαρχος εκλεγόταν από το δημοτικό συμβούλιο, διαδραμάτισε σημαντικό ρόλο στην εκλογή του δημάρχου. Αρχικά προθυμοποιήθηκε να υποστηρίξει τον αρχηγό της αντιπολίτευσης, Θρασύβουλο Κωνσταντίνου, μετά, όμως, τον αιφνίδιο θάνατο του τελευταίου, και την παραίτηση του Βέτσου (νικητής των εκλογών), υποστήριξε για τον δημαρχιακό θώκο, τον Θεόδωρο Άννινο, τον 6ο κατά σειρά, δημοτικό σύμβουλο της παράταξης Βέτσου, που εξελέγη και τελικώς δήμαρχος Πατρέων.

Υπήρξε, επίσης, πρόξενος στην Πάτρα, της Ρουμανίας (1937-1940) και της Δανίας από το 1953 μέχρι το θανατό του.

Ήταν παντρεμένος με την Ευγενία Γαβριηλίδου με την οποία απέκτησε δύο παιδιά: τον Ιωάννη, νομικό και τραπεζίτη, και τον Δημήτριο, δικηγόρο.

Παραπομπές 

Έλληνες δικηγόροι
Έλληνες Αντιστασιακοί
Έλληνες πολιτικοί
Κωνσταντίνα Κλαψινού

Η Κωνσταντίνα Κλαψινού (Ρέθυμνο, 28 Ιουλίου 1983) είναι Ελληνίδα ηθοποιός.

Βιογραφικό 
Γεννήθηκε το 1983 στο Ρέθυμνο όπου και μεγάλωσε. Σπούδασε αρχικά Κοινωνική Εργασία στο ΤΕΙ Πατρών κι έπειτα υποκριτική στη Δραματική Σχολή «Ιάκωβος Καμπανέλλης».

Κατά τη διάρκεια των σπουδών της στη δραματική σχολή, πέρασε από casting για τη σειρά του Μανούσου Μανουσάκη, «Για την Άννα». Τελικά πήρε το ρόλο κι έτσι τη σεζόν 2006-07 εντάχθηκε στο καστ της σειράς. Τα επόμενα χρόνια ασχολήθηκε αποκλειστικά με το θέατρο ενώ επέστρεψε τηλεοπτικά το 2012 μέσω της σειράς του MEGA, «Οι Βασιλιάδες». Τη σεζόν 2013-14 πρωταγωνίστησε στο τρίτο κύκλο της σειράς του MEGA, «Κλεμμένα Όνειρα» ενώ τη σεζόν 2014-15 πρωταγωνίστησε στη σειρά «Δικαίωση» στο ίδιο κανάλι.

Το 2016 έπαιξε στη παράσταση «Τσέχωφ για 2» στο Θέατρο Γκλόρια ενώ την επόμενη χρονιά, η ίδια παράσταση ανέβηκε στη Κύπρο, στο Πολιτιστικό Κέντρο Μελίνα Μερκούρη της Λευκωσίας. Τη σεζόν 2017-18 πρωταγωνίστησε στη σειρά του ΑΝΤ1, «Κάτι Χωρισμένα Παλικάρια» αλλά και στη παράσταση «Πολυτεχνίτης Kι Ερημοσπίτης» στο Θέατρο Αθηνά.

Τη σεζόν 2018-19 πρωταγωνίστησε στη σειρά του ΣΚΑΪ, «Όσο Έχω Εσένα» ενώ το 2019 έπαιξε σε οχτώ επεισόδια της σειράς του OPEN, «Για πάντα παιδιά». Τη σεζόν 2019-20 είχε πρωταγωνιστικό ρόλο στο τρίτο κύκλο της κυπριακής σειράς «La Pasta Pomilώri» που προβλήθηκε από τον ΑΝΤ1 Κύπρου. Το 2020 έπαιξε στη παράσταση «Ο Δρόμος Περνά Από Μέσα» στο Θέατρο Μικρό Χορν.΄Το 2021 πρωταγωνίστησε στη σειρά της ΕΡΤ, «Χαιρέτα μου τον Πλάτανο» ενώ το 2022 έπαιξε στη παράσταση «Destiny» (σκην. Νίκης Σκιαδαρέση) στο Θέατρο 104.

Τη σεζόν 2022-23 πρωταγωνιστεί στη παράσταση «DA» (σκην. Πέτρου Ζούλια) στο Θέατρο Ιλίσια.

Προσωπική ζωή 
Από το 2019 είναι σε σχέση με τον ηθοποιό Κωνσταντίνο Ασπιώτη.

Φιλμογραφία

Τηλεόραση

Θεατρογραφία

Παραπομπές 

Ελληνίδες ηθοποιοί τηλεόρασης
Ελληνίδες ηθοποιοί θεάτρου
Μάρτιν Κούπερ

Ο Μάρτιν Κούπερ (γεννήθηκε στις 16 Δεκεμβρίου 1928 στο Σικάγο του Ιλινόι, ΗΠΑ) είναι Αμερικανός εφευρέτης,ο οποίος θεωρείται από πολλούς ο πατέρας του κινητού τηλεφώνου.

Αφορμή για την ιδέα
Καθώς δούλευε στην Motorola στις αρχές του 70 άκουσε ότι θα γίνει ένα δίκτυο το οποίο θα επιτρέπει στους ανθρώπους να μιλάνε στο τηλέφωνο από το αυτοκίνητο τους. Όμως ο Κούπερ θεώρησε πως τώρα οι άνθρωποι θα είναι παγιδευμένοι στα αυτοκίνητα τους αντί στα σπίτια τους,έτσι ήθελε να φτιάξει μια συσκευή ή οποία θα είναι όντως φορητή και θα παρέχει επικοινωνία στους ανθρώπους οπουδήποτε και κάπως έτσι το 1972 έγινε πρώτη  κλήση από κινητό τηλέφωνο.

Εκπαίδευση 
Γεννήθηκε από οικογένεια Εβραίων από την Ουκρανία.  Αποφοίτησε από το Ινστιτούτο Τεχνολογίας του Ιλινόι (ΙΤΙ) το 1950. Μετά υπηρέτησε ως αξιωματικός σε υποβρύχιο στον Κορεατικό Πόλεμο. Το 1957, πήρε το μάστερ του στο ΙΤΙ και το 2004 έλαβε επίτιμο διδακτορικό.

Παραπομπές 

Αμερικανοί εφευρέτες
Αμερικανοί επιχειρηματίες
Εθνική Τουρκίας U16 (καλαθοσφαίριση γυναικών)

Η εθνική ομάδα καλαθοσφαίρισης γυναικών U16 της Τουρκίας είναι το συγκρότημα που αντιπροσωπεύει τη χώρα της Τουρκίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 16 ετών. Είναι επίσης γνωστή ως Εθνική Τουρκίας Κορασίδων. Βρίσκεται υπό τη δικαιοδοσία της Τουρκικής Ομοσπονδίας Καλαθοσφαίρισης (Türkiye Basketbol Federasyonu, TBF).

Κατατάξεις σε διεθνείς διοργανώσεις 

 Πορεία σε Ευρωπαϊκά Πρωταθλήματα U16 (Division A)
Ακολουθούν οι τελικές θέσεις κατάταξης της Εθνικής Ομάδας της Τουρκίας σε Ευρωπαϊκά Πρωταθλήματα U16 (Κορασίδων) επιπέδου Α:

 Πορεία σε Ευρωπαϊκά Πρωταθλήματα U16 (Division B)
Ακολουθούν οι τελικές θέσεις κατάταξης της Εθνικής Ομάδας της Τουρκίας σε Ευρωπαϊκά Πρωταθλήματα U16 (Κορασίδων) επιπέδου Β:

Δείτε επίσης 

 Εθνική Τουρκίας (καλαθοσφαίριση γυναικών)
 Εθνική Τουρκίας U20 (καλαθοσφαίριση γυναικών)
 Εθνική Τουρκίας U18 (καλαθοσφαίριση γυναικών)
 Εθνική Τουρκίας U17 (καλαθοσφαίριση γυναικών)

Παραπομπές

Εξωτερικοί σύνδεσμοι 
 Turkey, ιστορικό ανά έτος στον επίσημο ιστότοπο των αρχείων της FIBA. 
 Türkiye Basketbol Federasyonu, επίσημος ιστότοπος. 

Γυναικων U18
Ραδιοτηλεόραση της Σλοβακίας

Η Ραδιοτηλεόραση της Σλοβακίας () ή RTVS η είναι εθνική, κρατική δημόσια ραδιοτηλεοπτική οργάνωση στη Σλοβακία. Η έδρα της βρίσκεται στην Μπρατισλάβα και επικεφαλής είναι ο Γιαροσλάβ Ρέζνικ.

Η οργάνωση δημιουργήθηκε το 2011 μετά τη συγχώνευση του Slovenská televízia (Σλοβακική Τηλεόραση) με το Slovenský rozhlas (Σλοβακικό Ραδιόφωνο). Η χρηματοδότηση για τον συγχωνευμένο οργανισμό επιτυγχάνεται μέσω της διαφήμισης, των πληρωμών από τη κυβέρνηση, καθώς και από μηνιαίο τέλος που επιβάλλεται για τα περισσότερα άτομα που έχουν καταχωρηθεί ως πελάτες εταιρειών λιανικής πώλησης ηλεκτρικής ενέργειας. Επίσης, οι περισσότερες επιχειρήσεις με τρεις ή περισσότερους υπαλλήλους πληρώνουν και αυτοί το μηνιαίο τέλος.

Όπως και οι δύο προηγούμενες οργανώσεις, η RTVS είναι πλήρες μέλος της Ευρωπαϊκής Ραδιοτηλεοπτικής Ένωσης .

Ραδιοφωνικά κανάλια 
Υπάρχουν 5 ραδιοφωνικοί σταθμοί που εκπέμπουν στα FM:

 SRo1: Rádio Slovensko
 SRo2: Rádio Regina
 SRo3: Rádio Devín
 SRo4: Rádio FM
 SRo5: Rádio Patria

Μέσω Δορυφόρου, DVB-T και διαδικτύου:

 SRo6: Διεθνές Ραδιόφωνο της Σλοβακίας

Επίσης λειτουργεί και τρεις σταθμούς που εκπέμπουν μόνο ψηφιακά:

 SRo7: Rádio Pyramida (κλασική μουσική)
 SRo8: Rádio Litera (δράμα)
 SRo9: Rádio Junior (για παιδιά έως 10 ετών)

Το Rádio Regina είναι χωρισμένο σε τρεις περιφερειακές μορφές, τις Rádio Regina Μπρατισλάβα, Rádio Regina Μπάνσκα Μπίστριτσα και Rádio Regina Κόσιτσε.

Το Rádio Patria, το οποίο βγήκε στον αέρα το 2009, εκπέμπει από τις 06:00 μέχρι τις 18:00. Το κανάλι μεταδίδει τα προγράμματα του στην ουγγρική γλώσσα και υπηρετεί τη μεγαλύτερη εθνική μειονότητα της Σλοβακίας που ζει κυρίως στις νότιες περιοχές που συνορεύουν με την Ουγγαρία.

Τηλεοπτικά κανάλια 
Υπάρχουν 2 εθνικά τηλεοπτικά κανάλια.

Τρέχοντα 

 STV 1 (Jednotka): ένα γενικό κανάλι, με οικογενειακά προγράμματα, σλοβακικές ταινίες, παιδικά προγράμματα, ειδήσεις και ντοκιμαντέρ. Μεταδίδει επίσης μεγάλα αθλητικά γεγονότα σε συλλογικό και διεθνές επίπεδο.
 STV 2 (Dvojka): μεταδίδει ντοκιμαντέρ και προγράμματα προσανατολισμένα στη φύση, όπως ντοκιμαντέρ από τον Ντέιβιντ Άτενμπορο. Αυτό το κανάλι δείχνει και ταινίες με υπότιτλους στα σλοβακικά. Επίσης μεταδίδει μικρές αθλητικές εκδηλώσεις.

Πρώην 

 STV 3 (Trojka): μετέδιδε αθλητικά γεγονότα μόνο μεταξύ του 2008 και του 2011. Πριν και μετά την λειτουργία, το ημερήσιο πρόγραμμα του ήταν διασπασμένο μεταξύ των καναλιών Jednotka και Dvojka. Το 2016/17 εξετάστηκε η επαναλειτουργία του καναλιού.

Δείτε επίσης 

 Ευρωπαϊκή Ραδιοτηλεοπτική Ένωση
 Τσεχοσλοβακική Τηλεόραση

Παραπομπές

Εξωτερικοί σύνδεσμοι 

 Ραδιοτηλεοπτική ιστοσελίδα 
 Οργανωτική ιστοσελίδα 
 Επίσημη ιστοσελίδα
Τηλεοπτικά κανάλια και σταθμοί οι οποίοι ιδρύθηκαν το 2011
Μέλη της Ευρωπαϊκής Ραδιοτηλεοπτικής Ένωσης
Κρατικοί ραδιοτηλεοπτικοί σταθμοί
Θεόδωρος Καρυπίδης (πολιτικός)

O Θεόδωρος Καρυπίδης είναι Έλληνας δημοσιογράφος και πολιτικός.

Βιογραφία

Γεννήθηκε στην Κοζάνη και έχει εργαστεί για πολλά χρόνια ως δημοσιογράφος.

Στις αυτοδιοικητικές εκλογές του 2014 ήταν υποψήφιος περιφερειάρχης Δυτικής Μακεδονίας, έχοντας αρχικά την υποστήριξη του ΣΥΡΙΖΑ. Ωστόσο, ο ΣΥΡΙΖΑ στη συνέχεια απέσυρε την υποστήριξή του, λόγω αντισημιτικών σχολίων του Καρυπίδη. Κατέβηκε ανεξάρτητος στις εκλογές και εξελέγη περιφερειάρχης.

Στις αυτοδιοικητικές εκλογές του 2019 έθεξε ξανά υποψηφιότητα για τη θέση του περιφερειάρχη, έχοντας την υποστήριξη του ΣΥΡΙΖΑ και της Νέας Ελληνικής Ορμής. Έλαβε ποσοστό 24,23% στον πρώτο γύρο και δεν εξελέγη.

Παραπομπές 

Έλληνες δημοσιογράφοι
Περιφερειάρχες Δυτικής Μακεδονίας
Περιφερειακοί Σύμβουλοι ανά την Ελλάδα
Air Albania

Air Albania είναι ο εθνικός αερομεταφορέας της Αλβανίας,   με έδρα το Rinas της Αλβανίας . Ο κόμβος της αεροπορικής εταιρείας βρίσκεται στο Διεθνές Αεροδρόμιο Tirana Nënë Tereza, όπου βρίσκονται και τα κεντρικά γραφεία της αεροπορικής εταιρείας. 

Η Air Albania ιδρύθηκε στις 16 Μαΐου 2018 από κοινοπραξία υπό την ηγεσία της αλβανικής και τουρκικής κυβέρνησης στο πλαίσιο σύμπραξης δημόσιου-ιδιωτικού τομέα . Η Turkish Airlines κατέχει το 49,12% της Air Albania.

Ιστορία 
Η προηγούμενη αεροπορική εταιρία της Αλβανίας η  Albanian Airlines κατέστη απηρχαιωμένη και η αλβανική κυβέρνηση είχε ανακαλέσει την άδεια λειτουργίας της στις 11 Νοεμβρίου 2011.  

Η Air Albania ιδρύθηκε επίσημα στις 16 Μαΐου 2018 από τις Turkish Airlines, Albcontrol και MDN Investment.

Προορισμοί 
Η εταιρεία πετάει σε 14 προορισμούς, ανάμεσα τους και η Αθήνα. 

Από τον Μάιο του 2022 η αεροπορική εταιρεία πετάει στους ακόλουθους προορισμούς:

Στόλος 

Από τον Σεπτέμβριο του 2018, ο στόλος της Air Albania περιλαμβάνει τα ακόλουθα αεροσκάφη:

Αναφορές 

Ευρωπαϊκές αεροπορικές εταιρείες
Νέο Χειμώνιο Έβρου

Το Νέο Χειμώνιο, επίσημα Νέον Χειμώνιον είναι πεδινό χωριό της περιφερειακής ενότητας Έβρου σε υψόμετρο 55 μέτρα.

Γεωγραφία - Ιστορία
Το Νέο Χειμώνιο βρίσκεται στον βόρειο Έβρο, προς τη  μεθοριακή γραμμή της Ελλάδας με την Τουρκία και απέχει 6 χλμ. νότια από την Ορεστιάδα. Είναι κτισμένο σε λόφο από τους κατοίκους του παλιού Χειμώνιου που βρισκόταν επάνω στην όχθη του Έβρου ποταμού και οι οποίοι μετά όμως από τις πλημμύρες του 1928-29 μετακινήθηκαν δυτικότερα. Αποτελεί τη βόρεια συνέχεια του Θούριου και Σοφικού. Δυτικά του χωριού περνάει η ΕΟ Αρδανίου - Ορεστιάδας ενώ ανατολικά η σιδηροδρομική γραμμή ... για την οποία υπάρχει σταθμός εξυπηρέτησης.  Πολλοί κάτοικοι κατάγονται από το Μεγάλο Ζαλούφι της Ανατολικής Θράκης (σημερινή Τουρκία) και είναι στην καταγωγή τους Αρβανίτες κτίστες από την περιοχή της Κορυτσάς που στα μέσα του 16ου αιώνα ήρθαν στην περιοχή και συμμετείχαν στο κτίσιμο του τζαμιού της Αδριανούπολης. Με την ανταλλαγή πληθυσμών μετά τη συνθήκη της Λωζάννης μετακινήθηκαν από το Μεγάλο Ζαλούφι στην άλλη πλευρά του Έβρου και στο Χειμώνιο. Χαρακτηριστικό έθιμο του χωριού είναι αυτό του "Μπομποσιάρη" που έχει ρίζες στα Διονυσιακά δρώμενα και φθάνει στα χρόνια της Τουρκοκρατίας.

Διοικητικά
Ως Νέο Χειμώνιο αναφέρεται επίσημα το 1940 να προσαρτάται στην τότε κοινότητα Ορεστιάδος, ενώ το Χειμώνιο το 1924 στο ΦΕΚ 194Α-14/08/1924 προσαρτάται στην κοινότητα Ορεστιάδος και το 1940 να καταργείται. Σύμφωνα με το Πρόγραμμα «Καλλικράτης» αποτελεί την τοπική κοινότητα Νέου Χειμωνίου που ανήκει στη δημοτική ενότητα Ορεστιάδας του δήμου Ορεστιάδας και σύμφωνα με την απογραφή 2011 έχει πληθυσμό 444 κατοίκους.

Παραπομπές

Εξωτερικοί σύνδεσμοι 
 Η ιστορία του χωριού Μεγάλο Ζαλούφι από τον ιστότοπο http://cheimonio.gr
 Το έθιμο του “Μπομποσάρη” αναβίωσε και χθες στο Νέο Χειμώνιο Ορεστιάδας από τον ιστότοπο https://www.evros-news.gr

Χωριά του νομού Έβρου
Δήμος Ορεστιάδας
Υπηρέτης του Λαού

Ο Υπηρέτης του Λαού (, , μερικές φορές μεταφράζεται ως Υπηρέτης του Έθνους) είναι ουκρανική τηλεοπτική σειρά. Έκανε πρεμιέρα στις 16 Οκτωβρίου 2015. Η σειρά αφηγείται την ιστορία του Βασίλι Πέτροβιτς Γκολομπόροντκο (Βολοντίμιρ Ζελένσκι), σε ηλικία λίγο μεγαλύτερη από τα 30 έτη. Ο Βασίλι είναι καθηγητής ιστορίας ο οποίος κερδίζει τις εκλογές για την προεδρία της Ουκρανίας μετά από δημοφιλές βίντεο που κάνει κριτική ενάντια στην κυβέρνηση για τη διαφθορά στην Ουκρανία.
Στις 31 Μαρτίου 2018 ίδρυσε κόμμα με το ίδιο όνομα. Ο Ζελένσκι είναι μέλος του κόμματος και το λογότυπο που χρησιμοποιείται για το κόμμα είναι το ίδιο με τη σειρά.

Ο Ζελένσκι συμμετείχε στις προεδρικές εκλογές του 2019 τις οποίες και κέρδισε.

Καστ και χαρακτήρες 

 Βασίλι Πέτροβιτς Χολομπόροντκο (Βολοντίμιρ Ζελένσκι): Πρόεδρος της Ουκρανίας, πρώην καθηγητής ιστορίας στο λύκειο
 Γιούρι Ιβάνοβιτς Τσούικο (Στάνισλαβ Μπόκλαν): Πρωθυπουργός της Ουκρανίας
 Πέτρο Χολομπόροντκο (Βίκτορ Σαράικιν): πατέρας του Βασίλι
 Μαρίγια Χολομπόροντκο (Ναταλίγια Σούμσκα): μητέρα του Βασίλι
 Σβετλάνα Πετρόβνα Σάχνο (Κατερύνα Κίστεν): αδερφή του Βασίλι, πρώην 1η αναπληρώτρια της φορολογικής υπηρεσίας
 Όλχα Γιουρίγιβνα Μίστσενκο (Ολένα Κράβετς): πρώην γυναίκα του Βασίλι, διευθυντής της Κεντρικής Τράπεζας, αργότερα Πρωθυπουργός
 Σέρχι Μούχιν (Γεβγέν Κόσοβι): Υπουργός των Εξωτερικών, πρώην ηθοποιός
 Μιχάιλο Σάνιν (Γιούρι Κράποφ)
 Ιβάν Σκόρικ (Ολεξάντρ Πικάλοφ): Υπουργός Άμυνας, πρώην καπετάνιος
 Νατάσα Σάχνο (Άννα Κόσμαλ): ανιψιά του Βασίλ
 Άννα Μιχαήλοβνα (Χαλύνα Μπέζρουκ)

Παραγωγή 
Η σειρά Υπηρέτης του Λαού παράγεται από την Κβαρτάλ 95. Ένας από τους επικεφαλής της είναι ο Βολοντίμιρ Ζελένσκι, παραγωγός της σειράς.

Μετάδοση 
Ο Υπηρέτης του Λαού προβλήθηκε στο κανάλι 1+1 στην Ουκρανία. Το στούντιο δημοσίευσε όλα τα επεισόδια δωρεάν στο YouTube. Η σειρά είναι διαθέσιμη για προβολή και κατέβασμα από το Netflix σε ορισμένες χώρες. Στην Ελλάδα μεταδόθηκε το 2022.

Ταινία και δεύτερη σεζόν 
Μια ταινία μεγάλου μήκους με τίτλο Υπηρέτης του Λαού 2 κυκλοφόρησε το 2016. Η δεύτερη σεζόν κυκλοφόρησε το 2017.

Παραπομπές

Εξωτερικοί σύνδεσμοι 

 
 
 Υπηρέτης του Λαούστο Netflix (περιορισμένο βάσει τοποθεσίας)  

Τηλεοπτικές σειρές
Ουκρανία
Αεροπορικές εταιρίες της Ρωσίας

Αυτός είναι κατάλογος φορέων εκμετάλλευσης αεροσκαφών που έχουν λάβει άδεια από το Ομοσπονδιακό Πρακτορείο Εναέριων Μεταφορών.

Εταιρείες μεταφοράς επιβατών

Μεγάλες

Μικρές

Εταιρείες μεταφοράς εμπορευμάτων

Κυβερνητικές εταιρείες

Αεροπορικό έργο 
Ο ακόλουθος κατάλογος αναφέρει τις αεροπορικές εταιρείες με αεροπορικό έργο (αλλά δεν έχουν άδεια για εμπορική μεταφορά επιβατών και φορτίου).

Παραπομπές

Εξωτερικοί σύνδεσμοι
 Αεροδρόμια και αεροπορικές εταιρείες στην Κοινοπολιτεία Ανεξαρτήτων Κρατών (ΚΑΚ)

Ρωσικές αεροπορικές εταιρίες
Ζένια Γκόρτσανιουκ

Ο Ζένια Γκόρτσανιουκ (γεννημένος την 11η Οκτωβρίου 1987) είναι Έλληνας επαγγελματίας πετοσφαιριστής. Έχει ύψος 2,00 μ. και αγωνίζεται στη θέση του ακραίου.

Καριέρα 
Ο Ζένια Γκόρτσανιουκ προέρχεται από οικογένεια αθλητών του βόλεϊ, καθώς τόσο ο πατέρας του (παίκτης της Εθνικής ομάδας της πρώην Σοβιετικής Ένωσης) όσο και ο θείος του, αγωνίστηκαν στο ελληνικό πρωτάθλημα, ενώ και η αδερφή του Ελένη έχει φορέσει τη φανέλα αρκετών ομάδων στην Ελλάδα.

Στα πρώτα βήματα της καριέρας του, αγωνίστηκε στην ουκρανική Lokomotiv Kharkiv (1995-2001), στον Επίκουρο Πολίχνης (2004-05) και στον Αριστοτέλη Σκύδρας (2005-06). Στη συνέχεια έπαιξε στις μικρές ομάδες και με την καλή του απόδοση κατάφερε να φτάσει στην πρώτη ομάδα του Ηρακλή Θεσσαλονίκης (2006-11), ενώ ακολούθησε ο Φοίνικας Σύρου (2012), η Almaty (2012-13) του Καζακστάν, η ρωσική Gubernsky (2013-14), ο Άρης (2014), η Μ.Ε.Ν.Τ. (2015), Al Sadd(2015) του Κατάρ, ο Ηρακλής Χαλκίδας (2015-16), η τουρκική Belediye Plevnespor (2016-17) και η Νίκη Αιγινίου (2017). Στην αγωνιστική περίοδο 2017-18 αγωνίστηκε στην πολωνική Bydgoszcz. Τον Ιούνιο του 2018 υπέγραψε στον Π.Α.Ο.Κ. επιστρέφοντας στην Ελλάδα.

Τίτλοι 
 2 Πρωταθλήματα Ελλάδας:
2007, 2008
 1 Κύπελλο Ελλάδας:
2019
 3 Super Cup Ελλάδας:
2005, 2007, 2008
 1 Πρωτάθλημα Καζακστάν:
 2012-2013
 1 Πρωτάθλημα Ρουμανίας:
 2020

Διεθνείς συμμετοχές 
Ο Ζένια Γκόρτσανιουκ έχει αγωνιστεί σε 19 αγώνες με την εθνική ομάδα πετοσφαίρισης της Ελλάδας.

Πηγές 
Ζένια Γκόρτσανιουκ
Ο Γκόρτσανιουκ στον ΠΑΟΚ

Πετοσφαιριστές Ηρακλή
Πετοσφαιριστές Άρη
Πετοσφαιριστές ΠΑΟΚ
Pobeda (airline)

Pobeda Airlines LLC (     , Budget Carrier, LLC) είναι μια ρωσική αεροπορική εταιρεία χαμηλού κόστους και μια εξ ολοκλήρου θυγατρική της Aeroflot . Βασίζεται στον διεθνή αερολιμένα Vnukovo, με δευτερεύουσες βάσεις στην Anapa και στο Soči . Εκτελεί προγραμματισμένες πτήσεις σε εσωτερικούς και εξωτερικούς προορισμούς.  Το "Pobeda" είναι η ρωσική λέξη για τη νίκη.

Ιστορία 
Η εταιρεία Budget Carrier, LLC καταχωρήθηκε στις 16 Σεπτεμβρίου 2014 με την Aeroflot ως τον μοναδικό μέτοχο. Πρόκειται για τη δεύτερη προσπάθεια της Aeroflot να αποτελέσει φορέα χαμηλού κόστους, μετά την Dobrolet, η οποία έπαυσε να λειτουργεί από τον Αύγουστο του 2014.  Η Pobeda έλαβε πιστοποιητικό αερομεταφορέα στις 11 Νοεμβρίου 2014 και πραγματοποίησε την πρώτη της πτήση στης 1 Δεκεμβρίου του ίδιου έτους  από τη Μόσχα-Βνούκοβο πρός το Βόλγκογκραντ . Ο μεταφορέας ξεπέρασε 2 εκατομμύρια επιβάτες τον Σεπτέμβριο του 2015, μετά από εννέα μήνες λειτουργίας.  

Η αεροπορική εταιρεία ήλπιζε να ξεκινήσει πτήσεις απο την Μόσχα προς την Μπρατισλάβα τον Οκτώβριο του 2015  αλλά η Ρωσική Ομοσπονδιακή Υπηρεσία Αεροπορικών Μεταφορών απέρριψε την αίτηση για τη διεξαγωγή διεθνών πτήσεων καθώς η αεροπορική εταιρεία θα έπρεπε να κάνει πτήσεις εσωτερικού για τουλάχιστον δύο χρόνια πρώτα.  Ωστόσο, το αεροδρόμιο της Μπρατισλάβα και η Pobeda ανακοίνωσαν την έναρξη της πρώτης διεθνούς πτήσης στη Μπρατισλάβα, η οποία άρχισε στις 19 Δεκεμβρίου 2015. Η Pobeda προωθεί επίσης τις υπηρεσίες της από τη Μόσχα στη Βιέννη και την Αυστρία μέσω ενός προγράμματος fly-and-ride.  

Τον Δεκέμβριο του 2015, η Pobeda ακύρωσε τη σχεδιαζόμενη πτήση προς το Σάλτσμπουργκ αφού πωλήθηκαν μόνο 34 εισιτήρια.

Στόλος 

Ο στόλος Pobeda Airlines περιελάμβανε τα ακόλουθα αεροσκάφη από τον Μάρτιο του 2019:

Ατυχήματα και συμβάντα 
Δεν υπήρξαν ατυχήματα με το αεροσκάφος της Pobeda Airlines που οδήγησε στην απώλεια αεροσκαφών, το θάνατο των επιβατών ή των μελών του πληρώματος. 

Στις 11 Νοεμβρίου 2016, αεροσκάφος Boeing 737-800 βγήκε σχεδόν 20 μέτρα από το διάδρομο του αεροδρομίου Cheboksary μετά την προσγείωση. Όλοι οι επιβάτες και το πλήρωμα επιβίωσαν.

Αναφορές

εξωτερικοί σύνδεσμοι    

  
Ρωσικές αεροπορικές εταιρίες
Χανδράς Ορεστιάδας

Για συνώνυμο οικισμό δείτε το λήμμα: Χανδράς Λασιθίου

Ο Χανδράς είναι ημιορεινός οικισμός της περιφερειακής ενότητας Έβρου σε υψόμετρο 201 μέτρα.

Γεωγραφία - Ιστορία
Ο Χανδράς βρίσκεται στον βόρειο Έβρο προς στη μεθόριο με τη Βουλγαρία σε απόσταση 22 χλμ. δυτικά από την Ορεστιάδα. Το χωριό είναι κτισμένο στην κοιλάδα ανάμεσα στους ποταμούς Άρδα (Β.) και Ερυθροπόταμο  (Ν.) και το όνομά του πιθανολογείται ότι προέρχεται από τις χάντρες που συνήθιζαν να φορούν οι γυναίκες για στολίδια στις παραδοσιακές ενδυμασίες τους. Οι κάτοικοι απασχολούνται κυρίως με τη γεωργία (καλλιέργειες σιτηρών, ηλιόσπορου και βαμβακιού). Οι περισσότεροι από αυτούς απασχολούνται στα χωράφια, όπου καλλιεργούν κυρίως σιτηρά, ηλιόσπορο και βαμβάκι. Ως οικισμός αναφέρεται επίσημα το 1924 στο ΦΕΚ 194Α-14/08/1924 να προσαρτάται στην τότε κοινότητα Ριζίων. Το 1931 ορίστηκε έδρα της ομώνυμης κοινότητας. Σύμφωνα με το Πρόγραμμα «Καλλικράτης» αποτελεί την τοπική κοινότητα Χανδρά που υπάγεται στη δημοτική ενότητα Ορεστιάδας του δήμου Ορεστιάδας και σύμφωνα με την απογραφή 2011 έχει πληθυσμό 209 κατοίκους.

Παραπομπές 

Χωριά του νομού Έβρου
Βάλτος Ορεστιάδας

Για συνώνυμο οικισμό δείτε το λήμμα: Βάλτος (αποσαφήνιση)

Ο Βάλτος είναι πεδινός οικισμός της περιφερειακής ενότητας Έβρου σε υψόμετρο 85 μέτρα.

Γεωγραφία - Ιστορία
Ο Βάλτος βρίσκεται στο κέντρο του βόρειου Έβρου προς στη μεθόριο με τη Βουλγαρία σε απόσταση 16,5 χλμ.  Δ.-ΒΔ. της Ορεστιάδας. Το χωριό είναι κτισμένο στην κοιλάδα ανάμεσα στους ποταμούς Άρδα (Β.) και Ερυθροπόταμο  (Ν.) και μετά την ανταλλαγή πληθυσμού εγκαταστάθηκαν πρόσφυγες της Ανατολικής Θράκης που κατάγονταν από το Μεσοχώρι, το Κούλελι και το Κρασοχώρι. Πριν την απελευθέρωση αναφέρεται με το όνομα "Σαλτουκλί". Ως οικισμός αναφέρεται επίσημα το 1924 στο ΦΕΚ 194Α-14/08/1924 να προσαρτάται στην τότε κοινότητα Ριζίων. Το 1934 ορίστηκε έδρα της ομώνυμης κοινότητας. Σύμφωνα με το Πρόγραμμα «Καλλικράτης» αποτελεί την τοπική κοινότητα Βάλτου που υπάγεται στη δημοτική ενότητα Ορεστιάδας του δήμου Ορεστιάδας και σύμφωνα με την απογραφή 2011 έχει πληθυσμό 403 κατοίκους.

Εξωτερικοί σύνδεσμοι 

 Βάλτος Ορεστιάδος από ψηλά στο https://www.youtube.com

Παραπομπές 

Χωριά του νομού Έβρου
Ουκρανικές προεδρικές εκλογές (2019)

Προεδρικές εκλογές διεξήχθησαν στην Ουκρανία στις 31 Μαρτίου και 21 Απριλίου 2019. Υπήρχαν συνολικά 39 υποψήφιοι για τις εκλογές στο ψηφοδέλτιο. Λόγω της προσάρτησης της Κριμαίας το 2014 από τη Ρωσία και την κατάληψη μερών στις περιφέρειες Ντόνετσκ και Λουχάνσκ, περίπου το 12% των εγγεγραμμένων ψηφοφόρων δεν μπόρεσαν να συμμετάσχουν στις εκλογές. Καθώς κανένας υποψήφιος δεν έλαβε την απόλυτη πλειοψηφία των ψήφων, έλαβε χώρα δεύτερος γύρος μεταξύ των κορυφαίων δύο υποψηφίων, του Βολοντίμιρ Ζελένσκι και Πέτρο Ποροσένκο στις 21 Απριλίου 2019. Σύμφωνα με τα πρώτα αποτελέσματα της Κεντρικής Εκλογικής Επιτροπής, ο Ζελένσκι κέρδισε το δεύτερο γύρο, με περισσότερο από το 73,22% των ψήφων.

Φόντο 
Σύμφωνα με την ουκρανική νομοθεσία, η εκλογή του Προέδρου της Ουκρανίας πρέπει να λάβει χώρα την τελευταία Κυριακή του Μαρτίου του πέμπτου έτους της θητείας του απερχομένου Προέδρου. Έτσι, οι εκλογές του 2019 θα λάβουν χώρα στις 31 Μαρτίου 2019. Το ουκρανικό Κοινοβούλιο εγκρίνει την ημερομηνία των προεδρικών εκλογών αλλά πρέπει να το κάνει το πολύ 100 μέρες πριν τη μέρα των εκλογών. Στις 26 Νοεμβρίου 2018 το κοινοβούλιο θέσπισε ημερομηνία εκλογών για τις 31 Μαρτίου 2019.

34.544.993 άτομα είχαν το δικαίωμα να ψηφίσουν στις εκλογές. Ωστόσο, λόγω της προσάρτησης της Κριμαίας από τη Ρωσία και της  ένοπλης κατάληψης μερών των  περιφερειών Ντονέτσκ και Λουγκάνσκ από αυτονομιστές (από τον Απρίλιο του 2014), περίπου το 12% των εγγεγραμμένων ψηφοφόρων δεν συμμετείχαν στις εκλογές. Η Ουκρανική Κεντρική Εκλογική Επιτροπή έκλεισε τους πέντε εκλογικούς σταθμούς στη Ρωσία πριν από την ψηφοφορία.

Η ανάλυση των υποψηφίων από την ουκρανική ΜΚΟ "Τσέσνο" διαπίστωσε ότι ο Πέτρο Ποροσένκο είχε τις μεγαλύτερες εκλογικές δαπάνες (415 εκατ. χρβίνια (UAH), 15.400.000 δολάρια), ακολουθούμενη από την Γιούλια Τιμοσένκο με 320 εκατ. χρβίνια και τον Βολοντίμιρ Ζελένσκι με 102.8 εκατ. χρβίνια και τον Σέρχι Τάρουτα με 98.4 εκατ. χρβίνια. Για σύγκριση, στις προεδρικές εκλογές του 2010 ο τότε νικητής Βίκτορ Γιανουκόβιτς ξόδεψε πάνω από 40 εκατομμύρια δολάρια και η φιναλίστ Γιούλια Τιμοσένκο ξόδεψε 36 εκατ. δολάρια.

Συνολικά 2.344 διεθνείς παρατηρητές από 17 χώρες και 19 οργανώσεις ενεγγράφησαν επίσημα για να παρακολουθήσουν τις εκλογές. Ένας αριθμός ρεκόρ 139 μη κυβερνητικών οργανώσεων είναι εγγεγραμμένοι ως παρατηρητές.

Αποτελέσματα 
Με την προσέλευση των ψηφοφόρων της 62,8%, περίπου 18,9 εκατομμύρια άνθρωποι ψήφισαν στον πρώτο γύρο των εκλογών, στις 31 Μαρτίου. Ο Βολοντίμιρ Ζελένσκι του Υπηρέτη του Λαού και ο τρέχων Πρόεδρος Πέτρο Ποροσένκο και οι δύο προχωρήσαν στο δεύτερο γύρο των εκλογών στις 21 Απριλίου. Στον πρώτο γύρο ο Ζελένσκι πήρε το 30% των ψήφων ενώ ο Ποροσένκο 16%.

Παραπομπές

Εξωτερικές συνδέσεις 

 Από Την Κεντρική Εκλογική Επιτροπή
Pages with unreviewed translations
Εκλογές στην Ουκρανία
Ουκραν
Ντιλάιλα Μουχάμεντ

Η Ντιλάιλα Μουχάμαντ (Dalilah Muhammad, γεννήθηκε 7 Φεβρουαρίου 1990) είναι Αμερικανίδα αθλήτρια του στίβου που ειδικεύεται στα 400 μέτρα με εμπόδια. Είναι δύο φορές χρυσή Ολυμπιονίκης στους Ολυμπιακούς Αγώνες του 2016.

Βιογραφία 
Γεννήθηκε στη γειτονιά της Τζαμάικα, στη Νέα Υόρκη από τον Ναντίρα και την Ασκία Μουχάμαντ, μια Ισλαμική οικογένεια.

Αθλητική καριέρα 
Οι μεγάλες επιτυχίες της ξεκίνησαν το 2013, όταν η Μουχάμαντ άρχισε να βελτιώνεται στο αγώνισμα των 400 μέτρων με εμπόδια, κάνοντας 54,33 δευτερόλεπτα στη Νορβηγία. Τελικά, στο Παγκόσμιο Πρωτάθλημα Στίβου 2013 κατάφερε να κατακτήσει το ασημένιο μετάλλιο στο αγώνισμά της, με χρόνο 54,09 δευτερολέπτων.

Στους Ολυμπιακούς Αγώνες του 2016, κατέκτησε το χρυσό μετάλλιο με χρόνο 53,13 δευτερόλεπτα.

Η Μουχάμαντ κατέκτησε το ασημένιο μετάλλιο στο Παγκόσμιο Πρωτάθλημα Στίβου 2017, με χρόνο 53,50 δευτερόλεπτα. Δεν κατάφερε να περάσει τη συναθλήτριά της, Κόρι Κάρτερ, που κέρδισε με χρόνο 53,07.

Στο Πρωτάθλημα Στίβου ΗΠΑ 2019 κατέκτησε τον τίτλο με χρόνο που κατέρριψε το προηγούμενο παγκόσμιο ρεκόρ, 52,20.
Στο Παγκόσμιο Πρωτάθλημα Στίβου 2019 κατέκτησε το χρυσό μετάλλιο, καταρρίπτοντας ξανά το παγκόσμιο ρεκόρ που εκείνη είχε, κάνοντας αυτή τη φορά 52,16 δευτερόλεπτα. Την ίδια χρονιά αναδείχθηκε αθλήτρια της χρονιάς της IAAF.

Ατομικά ρεκόρ 

 60 μέτρα με εμπόδια – 8,23 δευτ. (2012)
 100 μέτρα με εμπόδια – 13,33 (2012)
 400 μέτρα με εμπόδια – 52,16 (2019) ΠΡ
 100 μέτρα – 11,42 (2013)
 200 μέτρα – 23,62 (2009)
 400 μέτρα – 52,75 (2013)

Παραπομπές

Εξωτερικοί σύνδεσμοι 
 World Athletics : Dalilah MUHAMMAD 
 H 

Εμποδιστές 
Αμερικανοί αθλητές του στίβου
Αμερικανοί Ολυμπιονίκες
Δρομείς ταχύτητας
Κάτοχοι μεταλλίων του Παγκοσμίου Πρωταθλήματος Στίβου
Παγκόσμιοι πρωταθλητές στίβου 
Αθλητές του στίβου στους Θερινούς Ολυμπιακούς Αγώνες 2016
Αθλητές του στίβου στους Θερινούς Ολυμπιακούς Αγώνες 2020
Χρυσοί Ολυμπιονίκες του στίβου
Αργυροί Ολυμπιονίκες του στίβου
Latvenergo

Η Latvenergo είναι κρατική υπηρεσία ηλεκτρικής ενέργειας και κρατική εταιρεία στη Λετονία. Η εταιρεία παράγει περίπου το 70% της ηλεκτρικής ενέργειας της χώρας. Σημερινός επικεφαλής της εταιρείας, από το 2010, είναι ο Άρις Ζίγκουρς. 

Η Latvenergo έχει τέσσερις υδροηλεκτρικούς σταθμούς: τους ΣΠΥΕ Πλάβινιου, ΣΠΥΕ Ρίγκας, ΣΠΥΕ Κέγκουμα και ΣΠΥΕ Αϊβιέκστες, με συνολική εγκατεστημένη δυναμικότητα 1535 MWh, δύο σταθμούς συμπαραγωγής θερμότητας και ηλεκτρισμού με συνολική ηλεκτρική ισχύς των 474 MWe και θερμικής ικανότητας του 1525 MWt και ένα αιολικό πάρκο κοντά στο Αϊνάζι με εγκατεστημένη ισχύ 1,2 MW.

Η Latvenergo είναι μητρική εταιρεία για την εταιρεία διανομής Sadales tīkls και ο ιδιοκτήτης του συστήματος μεταφοράς Latvijas elektriskie tīkli, ενώ ο διαχειριστής του συστήματος είναι ο ανεξάρτητος διαχειριστής συστήματος μεταφοράς Augstsprieguma tīkls, πρώην θυγατρική της Latvenergo. Η εταιρεία είναι συνιδιοκτήτης της Liepājas  enerģija, η οποία έχει εγκατεστημένη ισχύς χωρητικότητα 12 MWe και θερμική ικανότητα 427 MWt.

Το 1979-1987, η Latvenergo έλαβε μέρος στην κατασκευή του υδροηλεκτρικού σταθμού του Ντάουγκαβπιλς. Αυτό το έργο έχει σταματήσει αυτήν τη στιγμή. ενώ η διοίκηση της εταιρείας δήλωσε ότι η Latvenergo δεν θα επιστρέψει στην ιδέα της κατασκευής του εν λόγω υδροηλεκτρικού σταθμού, καθώς αυτό επηρεάζει την επικράτεια της γειτονικής Λευκορωσίας.

Ιστορία 
Η εταιρεία συσχετίζει την προέλευσή της με την ίδρυση του ΣΠΥΕ Κέγκουμα το 1939, όταν ιδρύθηκε η εθνική εταιρεία ηλεκτρισμού Κέγκουμς. Το σημερινό όνομα χρησιμοποιήθηκε για πρώτη φορά στη δεκαετία του 1980, αλλά παρόμοιο όνομα εμφανίστηκε ήδη το 1941, όταν η Σοβιετική Ένωση εθνικοποίησε ιδιωτικούς σταθμούς ηλεκτροπαραγωγής και ηλεκτρικά δίκτυα ιδρύοντας την κρατική ενεργειακή διοίκηση με το όνομα Latenergo. Κατά τη διάρκεια της σοβιετικής περιόδου, χτίστηκαν διάφορες μονάδες παραγωγής ενέργειας στην επικράτεια της Λετονίας, αλλά το σύστημα της δημοκρατίας αναδιαρθρώθηκε αρκετές φορές. Το 1991, όταν η Λετονία ανέκτησε την ανεξαρτησία της, η Latvenergo κατέστη κρατικό μονοπώλιο, αλλά οι ιδιωτικές ηλεκτροτεχνικές δομές υπό τον έλεγχό της ιδιωτικοποιήθηκαν. Τον Απρίλιο του 2017, η αγορά φυσικού αερίου στη Λετονία άνοιξε και η Latvenergo άρχισε να πωλεί φυσικό αέριο σε πελάτες στη Λετονία και την Εσθονία..

Παραπομπές

Εξωτερικοί σύνδεσμοι 

 Επίσημη ιστοσελίδα

Επιχειρήσεις της Λετονίας